Никола се на рај навалио
Никола се на рај навалио,
Па од раја у пак'о гледао,
А у паклу Јела удовица.
Он упита Јелу удовицу:
„Шта си грешна Јело удовицо
Те ти млада у том паклу гориш?“
Одговара Јела удовица:
„Трипут сам се млада удавала,
Сва три пута за удовце ишла,
Застала сам троје сирочади:
Које ми је хлеба поискало.
А ја сам га земљом нахранила;
Које ј' рекло: „опаш мене мале“,
А ја сам га змијом опасала;
Које ј' рекло: „дај ми воде мале“
А ја сам га једом напојила —
Зато млада ја у паклу горим“.

Имена лица од којих су забележене песме 

Баба Цвета из села Рогњева.

Напомене

Извор  
 Станковић, Ж. 1951. Народне песме у Крајини. Музиколошки институт САНУ: Београд., бр. 11, стр. 23.

 Драгољуб Симоновић: Народне песме из Источне и Јужне Србије, Београд, 1988., стр. 273.

Народне песме из Источне и Јужне Србије
Лирске народне песме
Песме на ранилу‎
Народне песме у Крајини